[pic] | EUROPOS BENDRIJŲ KOMISIJA | Briuselis, 29.7.2009 KOM(2009) 420 galutinis 2007/0247 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo dėl Europos Parlamento ir Tarybos direktyvos, iš dalies keičiančios Direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos, Direktyvą 2002/19/EB dėl elektroninių ryšių tinklų ir susijusių priemonių sujungimo ir prieigos prie jų ir Direktyvą 2002/20/EB dėl elektroninių ryšių tinklų ir paslaugų leidimo IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2007/0247 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos bendrojoje pozicijoje dėl pasiūlymo dėl Europos Parlamento ir Tarybos direktyvos, iš dalies keičiančios Direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos, Direktyvą 2002/19/EB dėl elektroninių ryšių tinklų ir susijusių priemonių sujungimo ir prieigos prie jų ir Direktyvą 2002/20/EB dėl elektroninių ryšių tinklų ir paslaugų leidimo 1. PAGRINDINIAI FAKTAI Procedūra 2007 m. lapkričio 13 d. Komisija priėmė direktyvos pasiūlymą COM (2007) 697 – 2007/0247 (COD) (Geresnio reguliavimo direktyva) ir 2007 m. lapkričio 16 d. pateikė jį Europos Parlamentui ir Tarybai priimti laikantis bendro sprendimo procedūros, nustatytos EB sutarties 251 straipsnyje. 2008 m. gegužės 29 d. nuomonę pateikė Europos ekonomikos ir socialinių reikalų komitetas. 2008 m. birželio 19 d. nuomonę priėmė Regionų komitetas. 2008 m. lapkričio 6 d. pagal EB sutarties 250 straipsnį Komisija priėmė iš dalies pakeistą savo pasiūlymą[1], į kurį visiškai arba iš dalies įtraukti daugelis pakeitimų, už kuriuos per pirmąjį svarstymą 2008 m. rugsėjo 24 d. balsavo Europos Parlamentas. 2009 m. vasario 16 d. pagal EB sutarties 251 straipsnį Taryba priėmė bendrąją poziciją[2] dėl pasiūlymo. 2009 m. vasario 17 d. Komisija priėmė komunikatą[3] dėl Tarybos bendrosios pozicijos. 2009 m. gegužės 6 d. per antrąjį svarstymą Europos Parlamentas priėmė savo poziciją. 2. KOMISIJOS PASIūLYMO TIKSLAS Komisijos pasiūlymu siekiama suderinti e. ryšių reguliavimo sistemos dalykus, susijusius su Pagrindų[4], Leidimų[5] ir Prieigos[6] direktyvomis, kad būtų padidintas tų direktyvų veiksmingumas, sumažinta ekonominiam reguliavimui įgyvendinti būtinų administracinių išteklių ir kad prieiga prie radijo dažnių būtų paprastesnė ir efektyvesnė. 3. KOMISIJOS PASTABOS 3.1. Bendrieji teiginiai 2009 m. gegužės 6 d. plenarinėje sesijoje Europos Parlamentas priėmė su Taryba ir Tarybos bendrąja pozicija suderintų pakeitimų, siekdamas užtikrinti, kad pasiūlymas būtų priimtas per antrąjį svarstymą. Pakeitimai iš esmės susiję su šiais dalykais: - Dėl spektro siūloma: laikantis paslaugų ir technologijų neutralumo, nustatyti lankstesnes sąlygas (tačiau padaryta išimčių); suteikti galimybę tam tikrais atvejais nustatyti išimtines paslaugos teikimo teises; nustatyti, kad, gavę Komisijos, kuriai padeda Radijo spektro politikos grupė, pasiūlymą, daugiametes spektro politikos programas priimtų Europos Parlamentas ir Taryba; suteikti įgaliojimus derinti radijo dažnių juostų naudojimą, jei ketinama leisti prekiauti naudojimo teisėmis, ir atleisti nuo reikalavimo pradėti naują naudojimo teisių suteikimo procedūrą, jei persvarstomi galiojančių naudojimo teisių apribojimai; - stiprinti nacionalinių reguliavimo tarnybų, atsakingų už ex ante rinkos reguliavimą ir ginčų sprendimą, nepriklausomumą; - geriau išaiškinti reikalavimus, keliamus dėl nacionalinių reguliavimo tarnybų priimtų sprendimų teikiamoms apeliacijoms; - priimti nuostatą, kad Komisija, glaudžiai bendradarbiaudama su Europos elektroninių ryšių reguliavimo institucija (angl. BEREC), teiktų rekomendacijas dėl nacionalinių reguliavimo tarnybų praneštų priemonių, kuriomis nustatomi, iš dalies keičiami arba atšaukiami operatorių ex ante įpareigojimai, projektų atšaukimo ir (arba) pakeitimo; - užtikrinti, kad nacionalinės reguliavimo tarnybos imtųsi priemonių remti piliečių interesus, saugodamos pagrindines galutinių naudotojų teises ir laisves; - suteikti Komisijai galių priimti tolesnes derinimo priemones (rekomendacijas arba privalomus sprendimus), jei teisių gynimas įgyvendinamas nevienodai; - stiprinti nacionalinių institucijų galias nustatyti įpareigojimus dalytis priemonėmis arba turtu, susijusiu su elektroninių ryšių tinklais; - išaiškinti principus ir tikslus, kurių turi laikytis nacionalinės reguliavimo tarnybos, visų pirma atsižvelgiant į tai, kad turi būti išlaikytos paskatos investuoti į naują tinklo infrastruktūrą ir užtikrinta konkurencija; - atnaujinti ir pagal šių dienų poreikius pritaikyti nuostatas, kad būtų padidintas sistemos technologinis neutralumas; - priimti naujas nuostatas, kuriomis būtų nustatytos sąlygos ir procedūra, kurių laikydamosi nacionalinės reguliavimo tarnybos taikytų funkcijų atskyrimą. Komisija pritaria Europos Parlamento padarytiems pakeitimams, nes jie atitinka pasiūlymo bendrąjį tikslą ir bendrąsias ypatybes. 138 pakeitimui Komisija pritarė savo pasiūlyme, iš dalies pakeistame po Europos Parlamento pirmojo svarstymo, tačiau vėliau, kaip suderintam sprendimui, pritarė Europos Parlamento ir Tarybos kompromisiniam tekstui. Todėl Komisija galėtų pritarti pakeitimui, tačiau darys viską, kad teisės aktų leidybos institucijoms padėtų greičiau pasiekti kompromisą. 3.2. Iš dalies pakeistas pasiūlymas Pagal EB sutarties 250 straipsnio 2 dalį Komisija iš dalies keičia savo pasiūlymą pagal pakeitimus, už kuriuos 2009 m. gegužės 6 d. plenarinėje sesijoje balsavo Europos Parlamentas. [1] COM (2008) 724 galutinis. [2] OL C103E, 2009 5 5, p. 1. [3] COM (2009) 78 galutinis. [4] 2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (OL L 108, 2002 4 24). [5] 2002 m. kovo 7 d. Europos Parlamento ir Tarybos direktyva 2002/20/EB dėl elektroninių ryšių tinklų ir paslaugų leidimo (OL L 108, 2002 4 24). [6] 2002 m. kovo 7 d. Europos Parlamento ir Tarybos direktyva 2002/19/EB dėl elektroninių ryšių tinklų ir susijusių priemonių sujungimo ir prieigos prie jų (OL L 108, 2002 4 24).